পাথরঘাটা (বরগুনা) সংবাদদাতা : সাগরে অবৈধ জাল উচ্ছেদ ও ঝাটকা ইলিশ সুরক্ষার দাবিতে জেলেদের অবস্থান ধর্মঘট, স্বারক লিপি প্রদান ও মানববন্ধন কর্মসূচি পালন করেছেন বরগুনা জেলা ট্রলার মালিক সমিতি। গত বৃহস্পতিবার পাথরঘাটা পৌরসভার গোলচত্বরে এ কর্মসূচি পালন করা হয়। বরগুনা জেলা ট্রলার মালিক সমিতির সভাপতি গোলাম মোস্তফা চৌধুরীর নেতৃত্বে মানববন্ধনে বক্তব্য রাখেন, সমিতির সহ-সভাপতি আলম মোল্লা, আবুল ফরাজী, সাধারণ সম্পাদক মাসুম কম্পানী, ফয়েজ আম্মেদ, জহিরুল হক চিনুসহ অনেকে। বক্তরা বলেন, প্রশাসন এক সপ্তাহের মধ্যে যদি সাগরের অবৈধ জাল চরগড়া, বেহুন্দী, টং জাল, কারেন্ট জাল ও চিংড়ির জাল উচ্ছেদসহ ঝাটকা ইলিশ ধরা বন্ধ না করে তা হলে তারা নিজেরা আইন হাতে নিয়ে সাগরের সকল ধরনের অবৈধ জাল উচ্ছেদ অভিযানে নামবেন। তখন আইন শৃংখলার অবনতি হলে প্রশাসনকে তার দায় দায়ীত্ব নিতে হবে।